Colin i Dennis Creevey - Wikipedia, slobodna enciklopedija

# Colin i Dennis Creevey

### Sa Wikipedije, slobodne enciklopedije

Lik iz Harry Pottera
Hugh Mitchell kao Colin Creevey u Harry Potteru i Odaji tajni
Braća Creevey
Rod | muškarci
Boja kose | plava
Boja očiju | smeđa
Dom | Gryffindor
Čistoća krvi | bezjačkog porijekla
Vjernost | Dumbledoreova Armija
Glumac | Hugh Mitchell(Colin); niko(Dennis)
Prvo pojavljivanje | Harry Potter i Odaja tajni (Colin) Harry Potter i Plameni pehar (Dennis)

Colin i Dennis Creevey su fiktivni likovi iz serije romana o Harry Potteru britanske spisateljice J. K. Rowling. Colina smo imali priliku upoznati u Harry Potteru i Odaji tajni, a Dennisa u Harry Potteru i Plamenom Peharu.

Upozorenje čitaocu: Tekst koji slijedi mogao bi vam otkriti ključne detalje i završetak radnje ovog djela.

Colin i Dennis su bezjačkog porijekla: njihov otac je mljekar. Colin je opisan kao lik koji se lahko uzbudi, bio je oduševljen spoznajom da je čarobnjak, ali je zadržao bezjačku naviku fotografisanja ljudi, predmeta i događaja. Tako je tokom cijele svoje prve godine u Hogwartsu fotografisao ljude, često progoneći upravo Harryja, a snimljene je fotografije slao svojoj obitelji. Harryja je Colinova stalna pažnja počela pomalo iritirati. Colin je na istoj godini kao i Ginny Weasley i na Harryjevoj drugoj godini bio je žrtva baziliska puštenog iz Odaje tajni. Na sreću, spasio ga je njegov fotoaparat: u pokušaju da fotografira zvijer izbjegao je izlaganje baziliskovom smrtonosnom pogledu i pretrpio je samo paralizu, tj. petrifikaciju (izlječivu).

Dennis je od Colina mlađi dvije godine i, kao i Colin, svrstan je među Gryffindore. Kada je Dennis prvi put dolazio u Hogwarts, te plovio u čamcu preko jezera po nevremenu, slučajno je upao u jezero, što je njega nevjerovatno uzbudilo.

Oba Creeveya pridružila su se Harryjevom pokretu nastave Obrane od mračnih sila, ili takozvanoj Dumbledoreovoj Armiji(DA), ali ni jedan od njih dvojice nije sudjelovao u bitci u Odjelu tajni, koja se odvijala dok je Colin pohađao četvrtu, a Dennis drugu godinu u Hogwartsu.

Glumac Hugh Mitchell glumio je Colina Creeveya u Harry Potteru i Odaji tajni (2002.)

Jedna manja zanimljivost koja se tiče braće Creevey je da u Harry Potteru i Redu feniksa Dennis prisustvuje prvom sastanku Dumbledoreove Armije u Veprovoj glavi u Hogsmeadeu, iako učenicima druge godine nije dozvoljeno posjećivati Hogsmeade. Ako se pravila nisu promijenila od Harryjeve treće godine, ovo bi mogla biti manja greška autorice, J. K. Rowling iako je barem jednako toliko vjerovatno da su stariji učenici Dennisa nekako "prokrijumčarili" u Hogsmeade i da u tome nisu uhvaćeni.

Preuzeto sa: "http://bs.wikipedia.org../../../c/o/l/Colin_i_Dennis_Creevey_faad.html"

Kategorije: Likovi iz Harry Pottera

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Deutsch
- English
- Español
- Français
- Hrvatski
- Bahasa Indonesia
- 日本語
- ‪Norsk (bokmål)‬
- Polski
- Português
- Svenska
- 中文